A. H. M. Quamruzzaman

Abul Hasnat Muhammad Qamaruzzaman (26 Junè 1926 - 3 Nopèmber 1975) panèka politikus sè kalonta è Bangladesh, mentri pamarènta, bân sala sèttong tokoh pamaddhek naghârâ Bangladesh. Qamaruzzaman èkennal karana perranna ḍâlem pamarènta'an Mujubnagar sa'abiddhâ Perrang Kamardhika'an Bangladesh, è ka'ḍimma Qamaruzzama apangkat mènangka Mentri Dalam Negeri. Qamaruzzaman dhâddhi sala sèttong korban kadhâddhiyân pambunuwan è penjara Dhaka è 3 Nopèmber 1975. Nalèkana ghânèka, sakalompo' perwira militèr matè'è Qamaruzzaman bân abhâreng matè'è Syed Nazrul Islam, Muhammad Mansur Ali, bân Tajuddin Ahmed, karana parènta ḍâri Prèsiḍèn Khondaker Mostaq Ahmad.

Qamaruzzaman lahèr è Bagatipara Upazila, Natore, Bengal (samangkèn Bangladesh) è tangghâl 26 Junè 1926. Qamaruzzaman nempo pamolangan è Universitas Calcutta, bân ngaollè gellar èkonomi è taon 1946. Saterrossa Qamaruzzaman ngaollè gellar hokom ḍâri Universitas Rajashahi è taon 1956. Sa'amponna ghânèka, Qamaruzzama amolaè praktèk hokom lèbât maso' ḍâ' ka'angghuta'an è Asosiasi Bar Distrik Rajshahi.. 

 Lako Politik 
Lako politik Qamaruzzaman èmolaè saccara resmi è taon1956 nalèkana agabung kalabân Liga Awami. Qamaruzzaman èpèlè mènangka angghuta Majelis Nasional Pakistan è taon 1962, 1965, bân 1970. Ahèr 1960-ân, Qamaruzzaman ongghâ pangkat ka kapamèmpènan nasional partai. Sa'abiddhâ perrang kamardhika'an Bangladesh, Qamaruzzama anḍi' perran penting mènangka mentri bhântowan bân rehabilitasi ḍâlem pamarènta'an sabâtara Mujibnagar. Sa'amponna Bangladesh mardhika, Qamaruzzaman èpèlè mènangka angghuta parlemen ḍâri Rajshahi è taon 1973 bân apangkat mènangka prèsiḍèn Partai Awami molaè Jânuwari 1974. È taon 1975, Qamaruzzaman èyangka' mènangka Mentri Perindustrian bân angghuta komita eksekutif BAKSAL.

 Kamatèyan bân Wârisân 
Sa'amponna pambunowan Sheikh Mujibur Rahman è 15 Agustus 1975, Qamaruzzaman ètangkep bân èpenjara è penjara posat Dhaka. Qamaruzzama Èpatè'è anhâreng bân tokoh senior Liga Awami laènna è 3 Nopèmber 1975. Kadhâddhiyân panèka aningghâllaghi pangaro sè ḍâlem è ḍâlem sajhârâ politik Bangladesh. Wârisân politikka alanjut lèbât pottrana, èngghi ka'ḍinto A. H. M. Khairuzzaman Liton, sè dhâddhi politikus Liga Awami bân wâlli kotta Rajshahi, nerrossaghi dhurrunna kalowargana ḍâlem kaoḍi'ân politik Bangladesh.

 Sombher